XI број 06 - 33 / 23

Веће Градске општине Звездара, на основу чл. 42. Статута Градске општине Звездара („Службени лист Града Београда”, број 124/19 – пречишћен текст) и Уговора о поверавању управљања привремено одузетом имовином I бр. 404-196 од 15.10.2009. који је Градска општина Звездара закључила са Министарством правде – Дирекција за управљање одузетом имовином, и чланова 43-45 Пословника Већа Градске општине Звездара XI број 06 –42/19 од 03.12.19. године и XI број 06 –51/22 од 22.11.2022. године, на седници одржаној дана 05.09.2023. доноси

**З А К Љ У Ч А К**

Члан 1.

Коришћење простора непокретности на адреси Неродимска број 2 опредељује се овим Закључком, на следећи начин: две канцеларије користиће се за потребе Месне заједнице „Северни булевар“ чије седиште се пресељава из улице Панте Срећковића у улицу Неродимска 2, а једна канцеларија (друга са десне стране од улаза) користиће се за обављање делатности од јавног интереса које су из статутарне надлежности Градске општине Звездара.

Кафе кухиња, санитарни блок и препростор је заједнички простор.

Члан 2.

За реализацију овог Закључка биће задужена Служба за заједничке послове Градске општине Звездара.

О б р а з л о ж е њ е

Уговором о поверавању управљања привремено одузетом имовином којим је Министарство правде – Дирекција за управљање одузетом имовином предала на управљање Градској општини Звездара кућу у ул. Неродимска број 2, која се састоји од једног трособног стана са просторијама у укупној површини 104,24 м2, предвиђено је да дату непокретност општина Звездара користи за потребе функционисања својих органа и служби.

У циљу реализације предметног Уговора и обавезе преузете истим председник Градске општине Звездара предлаже да Веће донесе Закључак како стоји у диспозитиву.

 ПРЕДСЕДНИК ВЕЋА

 ГРАДСКЕ ОПШТИНЕ ЗВЕЗДАРА

 Владан Јеремић